CELEX: 31984D0188
Language: el
Date: 1984-04-02 00:00:00
Title: 84/188/ΕΚΑΧ: Απόφαση της Επιτροπής της 2ας Απριλίου 1984 περί παρεκκλίσεως από τη σύσταση αριθ. 1—64 της Ανωτάτης Αρχής περί αυξήσεως της προστασίας των προϊόντων σιδήρου και χάλυβα στην περιφέρεια της Κοινότητας (115η παρέκκλιση)

Avis juridique important

|

31984D0188

84/188/ΕΚΑΧ: Απόφαση της Επιτροπής της 2ας Απριλίου 1984 περί παρεκκλίσεως από τη σύσταση αριθ. 1—64 της Ανωτάτης Αρχής περί αυξήσεως της προστασίας των προϊόντων σιδήρου και χάλυβα στην περιφέρεια της Κοινότητας (115η παρέκκλιση)  

Επίσημη Εφημερίδα αριθ. L 093 της 03/04/1984 σ. 0012 - 0013

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 2ας Απριλίου 1984  περί παρεκκλίσεως από τη σύσταση αριθ. 1-64 της Ανωτάτης Αρχής περί αυξήσεως της προστασίας των προϊόντων σιδήρου και χάλυβα στην περιφέρεια της Κοινότητας  (115η παρέκκλιση)  (84/188/ΕΚΑΧ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  τη σύσταση αριθ. 1-64 της Ανωτάτης Αρχής της 15ης Ιανουαρίου 1964 προς τις κυβερνήσεις των κρατών μελών περί αυξήσεως της προστασίας των προϊόντων του σιδήρου και χάλυβα στην περιφέρεια της Κοινότητας (1), όπως τροποποιήθηκε τελευταία από τη σύσταση αριθ. 81/722/ΕΚΑΧ (2),  Εκτιμώντας:  ότι οι κυβερνήσεις των κρατών μελών της Ευρωπαϊκής Κοινότητας Άνθρακα και Χάλυβα, που έχουν συνέλθει στο πλαίσιο του Συμβουλίου, έχουν αποφασίσει από έτη να εκχωρήσουν στις τρίτες χώρες που τυγχάνουν γενικευμένων προτιμήσεων, δασμολογικά πλεονεκτήματα για την εισαγωγή στην Κοινότητα ορισμένων προϊόντων σιδήρου και χάλυβα ΕΚΑΧ, υπό μορφή ολικών δασμολογικών αναστολών χωρίς ποσοτικούς περιορισμούς για ορισμένους τύπους προϊόντων, ή υπό μορφή ολικών δασμολογικών αναστολών εντός των ορίων ποσοστώσεων που έχουν καθορισθεί ή που πρέπει να υπολογισθούν για άλλους τύπους προϊόντων·  ότι ή Επιτροπή συμμετέχει στη διαπραγμάτευση για τις εν λόγω εκχωρήσεις καθώς και στη λήψη των αποφάσεων των αντιπροσώπων των κυβερνήσεων που τις θέτουν σε ισχύ, και ότι οι αποφάσεις αυτές λαμβάνονται με την πλήρη συμφωνία της·  ότι εκχωρήσεις αυτού του είδους αναφέρονται στο άρθρο 3 της συστάσεως αριθ. 1-64 της Ανωτάτης Αρχής που προβλέπει ότι η Επιτροπή μετά από διαβούλευση με τα κράτη μέλη, δύναται να χορηγεί παρεκκλίσεις από τις δασμολογικές υποχρεώσεις που θεσπίζονται με την εν λόγω σύσταση, για λόγους εμπορικής πολιτικής·  ότι η τελευταία απόφαση των κρατών μελών, που θεσπίζει τις δασμολογικές εκχωρήσεις, λήφθηκε με τη σύμφωνη γνώμη της Επιτροπής, στις 16 Δεκεμβρίου 1983 και ότι ανταποκρίνεται στις απαιτήσεις του άρθρου 3 της συστάσεως για τη δυνατότητα παρεκκλίσεως·  ότι προηγήθηκε διαβούλευση με τα κράτη μέλη επί του σχεδίου της παρούσας αποφάσεως,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Επιτρέπεται στα κράτη μέλη να παρεκκλίνουν από τις υποχρεώσεις που προκύπτουν από το άρθρο 1 της συστάσεως αριθ. 1-64 της Ανωτάτης Αρχής, στο μέτρο που είναι αναγκαίο για την εφαρμογή, κατά την εισαγωγή προελεύσεως τρίτων χωρών προϊόντων σιδήρου και χάλυβα αρμοδιότητας της συνθήκης ΕΚΑΧ, των αναστολών των δασμών που προκύπτουν από την απόφαση των αντιπροσώπων των κυβερνήσεων των κρατών μελών της Ευρωπαϊκής Κοινότητας Άνθρακα και Χάλυβα της 16ης Δεκεμβρίου 1983.  Άρθρο 2  Η παρούσα απόφαση εφαρμόζεται από 1ης Ιανουαρίου 1984. Ισχύει μέχρι τις 31 Δεκεμβρίου 1984.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 2 Απριλίου 1984.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. 8 της 22. 1. 1964, σ. 99/64.  (2) ΕΕ αριθ. L 285 της 7. 10. 1981, σ. 33.